Eile keskpäeval nähtud istumisele oli ööpäev hiljem lisandunud veel teinegi analoog. Üllar Kallaud ei õnnestunud küll tabada, sest tema töö näikse juba päris lõpusirgel olevat ja kiirustamiseks ei paista tal praegu kiiret olevat. Rait Pärg istus tugitoolis ja kiitis meistri tööd. Proovisin minagi vaba pinki. Uskumatult mugav poolik  munakoor, millest ei tahakski enam tõusta. Jutt kõmiseb kohe kõrvadesse tagasi ja tekib kõlakoja tunne, kus tahaks lausa laulujoru lahti päästa. Keegi vanem daam astus ligi ja proovis samuti mõnusat istet. Tema arvates võiksid sarnased pingid olla reastatud näiteks vallikraavi ületavale sillale viiva tee äärde, et jalutajad saaksid jalgu puhata.